
Αριθ. 9707 (1) 

Κήρυξη αναγκαστικής απαλλοτρίωσης για την κατασκευή του δρόμου 
παράκαμψης πόλεως Γουμένισσας. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων». 

2. Τις διατάξεις του Β.Δ. 139/71 «περί της αρμοδιότητος των Νο¬ 
μαρχών προς κήρυξιν αναγκαστικών τινων απαλλοτριώσεων». 

3. Τις διατάξεις της παρ. 2 του άρθρου 2 του Ν.Δ. 797/71 «περί 
αναγκαστικών απαλλοτριώσεων». 

4. Τις διατάξεις του άρθρου 23 του από 25.11.1929 Διατάγματος 
«περί κωδικοποιήσεως των περί κατασκευής και συντηρήσεως των 
οδών κειμένων διατάξεων». 

5. Τις διατάξεις του Ν. 653/77 και του Π.Δ. 929/79 και του Ν. 
947/79. 

6. Την οριζοντιογραφία με κλίμακα 1:5.000, που έχει συντάξει ο το¬ 
πογράφος μηχανικός της Δ/νσης Τεχνικών Υπηρεσιών Νομού Κιλκίς 
Χρήστος Στεφανίδης και θεωρήθηκε από τον Δ/ντή της ίδιας υπηρεσίας 
Αριστείδη Χαριτωνίδη - πολιτικό μηχανικό με Α’ βαθμό. 

7. Το Τ3544 οικ./3.7.1987 έγγραφο της Διεύθυνσης Τεχνικών 
Υπηρεσιών Νομού Κιλκίς, αποφασίζουμε: 

Κηρύσσουμε αναγκαστικά απαλλοτριωτέα έκταση 30.000 τ.μ. υπέρ 
του Δημοσίου και για λόγους δημόσιας ωφέλειας, που βρίσκεται στην 
κτηματική περιοχή Γουμένισσας - Κιλκίς, για την κατασκευή του 
δρόμου (1.000 μέτρων) παράκαμψης πόλεως Γουμένισσας και φαίνεται 
στην οριζοντιογραφία με κλίμακα 1:5.000, που έχει συνταχθεί από τον 
τοπογράφο μηχανικό, που υπηρετεί στη Δ/νση Τεχνικών Υπηρεσιών 
Νομού Κιλκίς και θεωρήθηκε την 3.7.1987 από τον Δ/ντή της ίδιας 
υπηρεσίας Αριστείδη Χαριτωνίδη, πολιτικό μηχανικό με Α' βαθμό. 

Οι δαπάνες της απαλλοτρίωσης αυτής βαρύνουν τους πόρους του Νο¬ 
μαρχιακού Ταμείου (ΣΑΝΤ 8729) και τους ωφελούμενους παρόδιους 
ιδιοκτήτες σύμφωνα με τις προϋποθέσεις του Νόμου. 

Στην απαλλοτρίωση αυτή λόγω του επείγοντος, των ειδικών συν¬ 
θηκών και επειδή πρόκειται για έργο οικονομικής αναπτύξεως δεν τη¬ 
ρούνται οι λοιποί όροι και προϋποθέσεις και το κτηματολογικό διά¬ 
γραμμα και ο αντίστοιχος κτηματολογικός πίνακας θα συνταχθούν 
μέσα σε έξι (6) μήνες. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κιλκίς, 16 Ιουλίου 1987 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 

Αριθ. 11921/1240 (2) 

Συμπλήρωση της αριθ, 9051/940/2.6.1987 απόφασης κήρυξης 
απαλλοτρίωσης. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

. 1. Την αριθ. 9051/940/2.6.87 απόφασή μας, με την οποία κηρύ¬ 
χθηκε αναγκαστική απαλλοτρίωση έκτασης εμβαδού 7.950 μ 2 υπέρ 
και με δαπάνη της Ο.Β.Ε. «Ηλίας Παπαηλιόπουλος και Σία», για την 
επέκταση των εγκαταστάσεών της με την εγκατάσταση μονάδας τυπο¬ 
ποίησης - ραφινερίας και εκχύλισης φυτικών ελαίων και φυσικού ελαιό¬ 
λαδου. 

2. Την αριθ. 0.832/478 ΠΟΑ. 350/16.12.86 εγκύκλιο του 
Υπουργείου Οικονομικών.» # 

3. Την αριθ. Π.4001/1102/26.6.1987 Δ/γή του Υπουργείου Οι¬ 
κονομικών - Δ/νση Απαλλοτριώσεων για συμπλήρωση της εν θέματι 
απόφασης, αποφασίζουμε: 

Συμπληρώνοντες την αριθ. 9051/940/2.6.87 απόφασή μας, με 
την οποία κηρύχθηκε αναγκαστική απαλλοτρίωση έκτασης εμβαδού 
7.950 μ 2 υπέρ και με δαπάνη της Ο.Β.Ε.''«Ηλίας Παπαηλιόπουλος και 
Σία», για την επέκταση των εγκαταστάσεών της με- την εγκατάσταση 
μονάδας τυποποίησης - ραφινερίας και εκχύλισης φυτικών ελαίων και 
φυσικού ελαιολάδου, ορίζουμε ότι η προθεσμία για την κατάθεση της εγ¬ 
γυητικής επιστολής είναι δύο μήνες από την επίδοση της έκθεσης εκτί¬ 
μησης της Επιτροπής του άρθρου 15 του Ν. Δ/τος 797/71. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Πάτρα, 16 Ιουλίου 1987 
Ο Νομάρχης Αχαΐας 
ΔΗΜ. ΠΑΝΤΑΖΗΣ 

-♦- 

ΑΝΑΚΟΙΝΩΣΕΙΣ 

Αριθ. Β2γ/1172/Φ.51 (3) 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για την κατασκευή του Φράγματος ΣΜΟΚΟΒΟΥ Ν. Καρδί¬ 
τσας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με: 1) τα άρθρα 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων», και 2) Την υπ’ αριθ. ΕΔ2α/01/159/ 
Φ.2.2.1/17.12.86 απόφαση του Υπουργού Περ/ντος Χωρ. και Δημ. 
Έργων «περί μεταβιβάσεως αρμοδιοτήτων στο Γεν. Γραμματέα και 
Προϊσταμένους Δ/νσεων (Εγκ. Ε.153 ΦΕΚ 884/Β/17.12.86) γνω¬ 
στοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλστριώθηκαν αναγκαστικά με την αριθ. Δ2273/545/ 
17.10.1983 κοινή απόφαση των Υπουργών Οικονομικών και Δημο¬ 
σίων Έργων (ΦΕΚ 575/83) για την κατασκευή του Φράγματος ΣΜθ- 
ΚΟΒΟΥ Νομού Καρδίτσας. 

β) Τους ενυπόθηκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογικό πίνακα, 
που καθορίστηκε με την αριθ. 86/1986 απόφαση του Μον. Πρωτ. 
Καρδίτσας έχει παρακατατεθεί στο γραφείο Παρ/κών Καρδίτσας. 

« ·; Σχετικά έχει εκδοθεί το 25994/10.7.1987 γραμμάτιο σύστασης 
παρακαταθήκης ποσού δρχ. εξακόσια εξήντα εννέα εκατομμύρια πεντα¬ 
κόσιες ενενήντα οκτώ χιλιάδες είκοσι τέσσερις (669.598.024). 

Η αποζημίωση θα αποδοθεί στα πρόσωπα που θα αναγνωριστούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή- 
αεως. 

ΑΘήνα, 14 Ιουλίου 1987 
Με εντολή Υπουργού 
Ο Διευθυντής κ.α.α. 

Π. ΑΘΑΝΑΣΑΚΟΠΟΥΛΟΥ 


Αριθ. 10918/1139 (4) 

Συμπληρωματική αναγκαστική απαλλοτρίωση ακινήτου ιδιοκτησίας 
Γεωργίου Ηλία Κορκότζηλα για την κατασκεδή της οδού Πατρών - 
Τριπόλεως από Πάτρα μέχρι διασταύρωση προς Ίσωμα - Τμήμα 3ο 
Προφήτης Ηλίας Καλλιθέας - Βασιλικό (χ.θ. 0+000 - χ.θ. 4+082) 
έργο 8371031 Δ.Ε. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως». 

2. Τις διατάξεις του Ν. 797/71 «περί αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ.139/71 «περί αρμοδιό- 
τητος των Νομαρχών». 

3. Τις διατάξεις του άρθρου 23 του από 25 Νοέμβρη 1929 Δ/τος 
«περί κωδικοποιήσεως των περί κατασκευής και συντηρήσεως οδών» 
κειμένων διατάξεων. 

4. Τις διατάξεις του Π.Δ. 929/79 «περί εκτελέσεως του άρθρου 1 
του Ν. 653/77 περί υποχρεώσεως των παρόδιων για την διάνοιξη 
κ.λπ. οδών». 

5. Το υπ’ αριθ. 1464/26.5.87 έγγραφο της 2ης ΔΕΚΕ Πατρών, με 
το οποίο μας γνωρίζει ότι η ανάγκη για τηνσύνταξη συμπληρωματικού 
κτηματολογίου (αρχική απαλλοτρίωση Δ.5123/290/24.11.83 κ.υ.α. 
ΦΕΚ 748/13.12.83 τ. Δ') προέκυψε από το γεγονός ότι κατά τη διάρ¬ 
κεια των εργασιών για την κατασκευή της οδού η οικία του Γεωργίου 
Ηλ. Κορκότζηλα υπέστη ζημίες σε βαθμό που να καθίσταται επικίνδυνη 
η χρήση της και ότι στην υπόψη χ.θ. προκύπτει ανάγκη απαλύνσεως 
των πρανών της οδού. 

6. Το συμπληρωματικό κτηματολογικό διάγραμμα και πίνακα που 
συνέταξε ο Πολιτικός Μηχανικός Σταύρος Φιλοξενίδης και θεωρήθηκε 
την 25.5.87 από τον Κων/νο Αλεξανδρή, πολ. μηχ/κό Δ.Ε. με Α' 
βαθμό, Δ/ντή της 2ης ΔΕΚΕ Πατρών. 

7. Το υπ’ αριθ. 2288/3.6.87 έγγραφο της τ. 8ης ΠΥΔΕ.με το οποίο 
γνωρίζει ότι η προς απαλλοτρίωση έκταση είναι 1508,40 μ 2 , η δε προϋ- 
πολογιζομένη δαπάνη εκ δρχ. 2.850.000 περίπου θα καταβληθεί σε 
βάρος των πιστώσεων του έργου 8371031 Δ.Ε. 

8. Την δημόσια ωφέλεια από την απαλλοτρίωση της εν θέματι ιδιο¬ 
κτησίας, που κρίνεται αναγκαία και απαραίτητη για την κατασκευή της 
οδού Πάτρα - Ίσωμα. 

9. Την αντικειμενική αδυναμία αντιμετώπισης των πραγμάτων κατά 
διάφορον τρόπον, αποφασίζουμε: 

Κηρύσσουμε συμπληρωματική αναγκαστική απαλλοτρίωση εκτά- 
σεως 1508,40 μ 2 μετά οικίας όγκου 156,09 μ 3 και λοιπών επικει¬ 
μένων (βοηθητικά κτίσματα, δέντρα κ.λπ.) για την κατασκευή της οδού 
Πάτρα -Ίσωμα - 3ο τμήμα στη χ.θ. 0+216, όπως αυτά φαίνονται στο 
συμπληρωματικό κτηματολογικό διάγραμμα και πίνακα που συνέταξε ο 
Πολ. Μηχ/κός Στ. Φιλοξενίδης και θεωρήθηκε την 25.5.87 από τον 
Κων/νο Αλεξανδρή, Πολ. Μηχ/κό Δ.Ε. με Α' βαθμό. Διευθυντή της 
2ης ΔΕΚΕ Πατρών. 

Η απαλλοτρίωση αυτή κηρύσσεται υπέρ του Δημοσίου και με δαπάνη 
που θα καταβληθεί σε βάρος των πιστώσεων του έργου 8371031 Δ.Ε. 
Η παρούσα να δημοσιευθεί στην Εφημερίδα της Κυβερνήσεως. 

Πάτρα, 16 Ιουλίου 1987 
Ο Νομάρχης 

ΔΗΜΗΤΡΗΣ ΠΑΝΤΑΖΗΣ 

- ♦ - 

Αριθ. 603 (5) 

Αναγκαστική απαλλοτρίωση ακινήτων για διαπλάτυνση της Εθνικής 
οδού Θεσσαλονίκης - Αεροδρομίου Μίκρας από Χθ 8+021 Στρατό¬ 
πεδο Νταλίπη μέχρι Χθ 8+691 Αμαξοστάσιο ΟΑΣΘ. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» σε συνδυασμό με τις διατάξεις του Β. Δ/τος 139/1971 «περί της 
αρμοδιότητος των Νομαρχών προς κήρυξιν αναγκαστικών τινων απαλ/ 
σεων». 

2. Τις διατάξεις του άρθρου 23 του από 25 Νοεμβρίου 1929 Ν. 
Δ/τος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν. 653/77 «περί υποχρεώσεως 
των παρόδιων ιδιοκτητών δια την διάνοιξιν Εθνικών οδών κ.λπ., όπως 
συμπληρώθηκαν με τις παρ. 9 και 10 του άρθρου 62 του Ν. 947/1979 
και την παρ. 4 του άρθρου 9 του Ν. 960/1979 για την εκτέλεση των 
οποίων εκδόθηκε το Π.Δ. 929/79. 

4. Την απόφασή μας 535/1987 που εχδόθηκε σε εφαρμογή του άρ¬ 
θρου 1 του Ν. 653/77. 

5. Το υπ’ αριθ. ΤΤ5888/23.6.87 έγγραφο της Δ/νσης Συγχ. 
Έργων - Τμήμα Μελετών, με το οποίο ζητείται η κήρυξη της απαλλο¬ 
τρίωσης, αποφασίζουμε: 

Κηρύσσουμε αναγκαστικά απαλλοτριωτέα λόγω δημόσιας ωφέλειας 
δηλαδή για την διαπλάτυνση της Εθνικής οδού Θεσσαλονίκης - Αερο¬ 
δρομίου Μίκρας από ΧΘ 8+021 Στρατόπεδο Νταλίπη μέχρι ΧΘ 
8+691 Αμαξοστάσιο ΟΑΣΘ έκταση 4.957 τ.μ., όπως φαίνεται στο 
κτηματολογικό διάγραμμα από 18.6.87 και με κλίμακα 1:500 και 
στον αντίστοιχο κτηματολογικό πίνακα που έχουν θεωρηθεί από τον 
Προϊστάμενο της Δ/νσης Συγκ. Έργων Δημήτριο Γεωργιάδη. 

Στην έκταση που απαλλοτριώνεται προβάλλουν δικαιώματα κυριό¬ 
τητας: 

1. Χουρμούζης Βααιλειάδης, 2) Ιωάννης Ευκλείδης, κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: 

1) Του Δημοσίου που θα αντιμετωπισθεί από τις πιστώσεις του έργου 
8271006 Δ.Ε. «Κατασκευή τμήματος της Ανατ. Περ/κής Θεσ/νίκης 
από ΧΘ 29+650 (Κ12) ως ΧΘ 30+500 (Κ13) και ολοκλήρωση ερ¬ 
γασιών επέκτασης Ν. Διαγώνιου από ΧΘ 2+380 (Κ12) ως ΧΘ 
7+867. 

2) Των παρόδιων ιδιοκτητών που ωφελούνται με τις προϋποθέσεις 
του Νόμου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 13 Ιουλίου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

-♦- 

Αριθ. 3019 (6) 

Ανακοίνωση παρακατάθεσης αποζημίωσης από αναγκαστική απαλλο¬ 
τρίωση ρυμοτομουμένων ιδιοκτησιών για την διάνοιξη της οδού 

Κάδμου και της οδού Ετεοκλέους. 

Ο ΔΗΜΑΡΧΟΣ ΘΗΒΑΙΩΝ 

1. Σύμφωνα με τις διατάξεις των άρθρων 7 και 8 του 797/71 Ν. 
Δ/τος «περί αναγκαστικών απαλλοτριώσεων» και του 653/77 Ν. 
Δ/τος «περί υποχρεώσεων των παρόδιων ιδιοκτητών κ.λπ.», πληροφο¬ 
ρούμε όλους όσους: 

α) Έχουν δικαιώματα κυριότητας ή άλλα εμπράγματα δικαιώματα 
στα ακίνητα που απαλλοτριώθηκαν σε εφαρμογή του από 21.11.79 Π. 
Δ/τος που δημοσιεύτηκε στο 718/27.12.79 ΦΕΚ Τ. Δ', για την διά¬ 
νοιξη των οδών Κάδμου και Ετεοκλέους. 

β) Έχουν εγγράψει υποθήκη ή επιβάλει κατάσχεση ή με οποιοδήποτε 
τρόπο διεκδικούν τα απαλλοτριωθέντα ακίνητα, ότι οι αποζημιώσεις 
που καθόρισε το Μονομελές Πρωτοδικείο Θήβας με τις 14/87 και 
133/86 αποφάσεις του αντίστοιχα για όλα τα ακίνητα που εμφαίνονται 
στους οικείους κτηματολογικούς πίνακες, έχουν κατατεθεί στο Ταμείο 
Παρακαταθηκών και Δανείων και έχουν εκδοθεί τα με αριθ. 866327 
και 866328/6.7.1987 γραμμάτια συστάσεως παρακαταθήκης για 
ένα εκατομμύριο εννιακόσιες εξήντα τρεις χιλιάδες πενήντα δραχμές 
(1.963.050) και τρία εκατομμύρια πεντακόσιες ογδόντα δύο χιλιάδες 
εξακόσιες εξήντα δραχμές (3.582.660) αντίστοιχα. 

2. Η αποζημίωση αυτή είναι αποδοτέα στους δικαιούχους που θα 
οιναγνωριστούν σύμφωνα με το Νόμο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θήβα, 13 Ιουλίου 1987 
Ο Δήμαρχος 
Κ. ΚΟΥΡΚΟΥΤΗΣ 

-♦- 

Αριθ. 696 (7) 

Ανακοίνωση παρακατάθεσης αποζημιώσεων από αναγκαστική απαλ¬ 
λοτρίωση στην Κοινότητα Αρχ. Νεμέας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΑΡΧ. ΝΕΜΕΑΣ 

Ανακοινώνει ότι μετά τη δημοσίευση στο ΦΕΚ αριθ. 463/ 
27.5.1986 (τεύχος Δ’) περίληψης της απόφασης του Κοινοτικού μας 
Συμβουλίου αριθ. 29/13.8.1985, σχετικά με την αναγκαστική απαλ¬ 
λοτρίωση ακινήτων για τη διαπλάτυνση του κοινοτικού δρόμου προς 
Πυττερέικα, με το γραμμάτιο σύστασης παρακαταθήκης αριθ. 1283/ 
6.7.1987 Δημοσίου Ταμείου Νεμέας, κατατέθηκαν τα παρακάτω 
ποσά: 

1. δραχμές 14.376 στο όνομα Παναγιώτη Αθανασίου Μαλακού. 

2. δραχμές 17.848 στο όνομα κληρονόμων Αναστασίου Αργυροπού- 


λου. 

3. δραχμές 43.688 στο όνομα Βασιλείου Βασιλείου Πυττερού. 

4. δραχμές 98.864 στο όνομα κληρονόμων Δημητρίου Παναγόπου- 
λου. 

5. δραχμές 60.900 στο όνομα Αλαξάνδρου Δημ. Παναγόπουλου. 

6. δραχμές 18.348 στο όνομα Γεωργίου Κατσιρούμπα. 

7. δραχμές 18.600 στο όνομα Ανδρέα Αναστασίου Ξύδη. 

Αρχαία Νεμέα, 6 Ιουλίου 1987 

Ο Πρόεδρος της Κοινότητας 
ΝΙΚΟΛΑΟΣ Κ. ΠΑΠΑΔΟΠΟΥΛΟΣ 

- ♦ - 

Αριθ. 5452 (8) 

Ανακοίνωση παρακατάθεσης αποζημίωσης λόγω ρυμοτομίας στο Δήμο 

Ν. Ιωνίας. 

Ο ΔΗΜΑΡΧΟΣ Ν. ΙΩΝΙΑΣ 

Γνωστοποιεί ότι με το υπ’ αριθμ. 867919/87 γραμμάτιο συστά¬ 
σεως παρακαταθήκης ποσού δρχ. 6.999.140 του Ταμείου Παρακατα¬ 
θηκών και Δανείων ο Δήμος κατέθεσε την αποζημίωση για τις ρυμοτο- 
μούμενες με την υπ’ αριθ. 24/85 πράξη αναλογισμού Π.Γ.Α. 
ιδιοκτησίες, που καθορίστηκε με την υπ’ αριθ. 130/87 απόφαση του 
Μονομ. Πρωτ. Αθηνών για την διάνοιξη της πλ. Ζωοδόχου Πηγής που 
θα αποδοθεί στους αναγνωρισθησόμενους με δικαστική απόφαση δι¬ 
καιούχους. 

Νέα Ιωνία, 17 Ιουλίου 1987 
Ο Δήμαρχος 
Η.ΓΚΟΤΣΗΣ 

- ♦ - 

( 9 ) 

Ειδοποίηση για την τακτοποίηση αποζημίωσης από αναγκαστική 

απαλλοτρίωση. 

Η Σοφία χα Αναστασίου Τσαχαλίνα, το γένος Αθαν. Κουτσουτάσιου, 
κάτοικος Κατερίνης, πληροφορώ τους: 1) Αστέριο Χασιώτη του Χρή¬ 
στου, 2) Νικόλαο Χασιώτη του Χρήστου, κατοίκους Κατερίνης, 3) Διο¬ 
νύσιο Παπατολίκα του Αστεριού, κάτοικο Αθηνών, 4) Ελευθερία σύζ. 
Αντωνίου Κυλώνη,,το γένος Αστεριού Παπατολίκα, κάτοικο Κατερίνης, 
5) Γεώργιο Παπατολίκα του Αστεριού, κάτοικο Αθηνών, 6) Ελένη σύζ. 
Γεωργ. Μαρινοπούλου, το γένος Γεωργίου Καραγεωργίου, 7) Βαλάση 
Γεωργίου Καραγεωργίου, 8) Ιωάννη Γεωργίου Καραγεωργίου, κατοί¬ 
κους Κατερίνης και 9) Δέσποινα σύζ. Χρήστου Χατζάκη, το γένος Γε- 
ωργίου Καραγεωργίου, κάτοικο Θεσσαλονίκης, ως κληρονόμους της 
αποβιώσασας Ελένης Παπατολίκα, ότι την αποζημίωση, που καθόρισε 
το Μονομελές Πρωτοδικείο Κατερίνης με την υπ’ αριθ. 400/1987 
απόφασή του των 118.000 δρχ. για το τμήμα τους με τα στοιχεία 17, 
18, 16, 17, εμβαδού 5,90 τ.μ., που με την υπ’ αριθμ. 5.21.1/3/76 
πράξη τακτοποιήσεως και αναλογισμού αποζημίωσής του Πολεοδο- 
μικού Γραφείου Κατερίνης, προσκυρώθηκε στην ιδιοκτησία μου, συμ¬ 
ψηφίζω με την ισόποση μέχρι του ποσού αυτού αποζημίωση που οφεί¬ 
λεται από μέρους τους σε μένα για το τμήμα της ιδιοκτησίας μου με '·?. 
στοιχεία 19, 20, 21, 22, 19, εμβαδού 5,30 τ.μ., πο προσκυρώθηκε με 
την ίδια παραπάνω πράξη στην ιδιοκτησία τους, καθώς και για το 
τμήμα της ιδιοκτησίας μου με τα στοιχεία 20, 71, 21, 20, εμβαδού 
1,40 τ.μ., το οποίο λόγω ρυμοτομίας οφείλουν να με αποζημιώσουν, 
επιφυλασσόμενη ν’ απαιτήσω απ’ αυτούς τη διαφορά των 16.000 δρχ., 
που απομένουν μετά τον συμψηφισμό, ως ανωτέρω. 

Η ειδοποίηση γίνεται για την κατά νόμο κατάληψη του προσκυρού- 
μενου τμήματος οικοπέδου. 

Κατερίνη, 17 Ιουλίου 1987 
Η Πληρεξούσια Δικηγόρος 
ΑΘΗΝΑ ΝΙΚ. ΧΑΤΖΗ 

- 4 - 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 45357/3337 (10) 

Χαρακτηρισμός ως διατηρητέου του κτιρίου που βρίσκεται επί της οδού 

Πεύκων αρ. 10 στο Νέο Ηράκλειο του Ν. Αττικής, και καθορισμός 

ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό- 

τέρα τα άρθρα 3 και 4 (παρ. 2). 

2. Την υπ’ αριθ. ΟΙΚ.75724/1151/30.12.1983 κοινή απόφαση 
των Υπουργών Προεδρίας της Κυβερνήσεως και Χωροταξίας Οικισμού 
και Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αριθ. 31252/1570/20.5.87 κοινή απόφαση των 
Υπουργών Προεδρίας της Κυβερνήσεως, Εσωτερικών και Περιβάλλο¬ 
ντος Χωροταξίας και Δημοσίων Έργων (ΦΕΚ 482/Δ/87). 

4. Την από 12.2.1987 αιτιολογική έκθεση της Διεύθυνσης Παραδο¬ 
σιακών Οικισμών και Περιβάλλοντος (Γ7). 

5. Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/1985 (ΦΕΚ 210/Α) χωρίς να περιέλ¬ 
θουν στην Δ/νση Παραδοσιακών Οικισμών και Περιβάλλοντος (Γ7) 
τυχόν αντιρρήσεις των ενδιαφερομένων, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί της 
οδού Πεύκων αρ. 10 στο Νέο Ηράκλειο του Ν. Αττικής, φερόμενο ως 
ιδιοκτησία Ελληνικού Ερυθρού Σταυρού, όπως φαίνεται σημειωμένο 
στο σχετικό πρωτότυπο τοπογραφικό διάγραμμα σε κλίμακα 1: που 
θεωρήθηκε από τον Προϊστάμενο της Δ/νσης Πολεοδομικών Εφαρ¬ 
μογών με την υπ’ αριθ. 45357/1987 πράξη του και που συνοπτικό του 
οιντίτυπο δημοσιεύεται με την παρούσα απόφαση, γιατί πρόκειται για 
αξιόλογο κτίριο με ιδιαίτερο αρχιτεκτονικό χαρακτήρα. 

2. Ως διατηρητέο χαρακτηρίζεται το αρχικό κτίριο καθώς και οι 
εναρμονιζόμενες με αυτό μεταγενέστερες προσθήκες όχι όμως και τα 
πάσης φύσης υπάρχοντα προσκτίσματα και στοιχεία που αλλοιώνουν 
την αρχική μορφή του κτιρίου και μπορούν να αφαιρεθούν μετά από 
έγκριση της Επιτροπής Πολεοδομικού και Αρχιτεκτονικού Ελέγχου 


(ΕΠΑΕ). 

3. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοαμητικών στοιχείων του. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο γενικός αρχιτεκτονικός χαρακτήρας του και οι βα¬ 
σικές αρχές της σύνθεσής του. 

5. Επιτρέπεται η ανέγερση νέου κτιρίου στον ακάλυπτο χώρο του οι¬ 
κοπέδου του διατηρητέου κτιρίου χωρίς υπέρβαση του συντελεστή δό¬ 
μησης που ισχύει στην περιοχή και μετά από έγκριση της θέσης και 
μορφής του νέου κτιρίου από την Επιτροπή Πολεοδομικού και Αρχιτε¬ 
κτονικού Ελέγχου (ΕΠΑΕ). 

6. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν για 
τυχόν χρήση του κτιρίου. 

7. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου και στον χώρο που το περιβάλλει, καθώς και για την το¬ 
ποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 14 Ιουλίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 46305/2258 (11) 

Χαρακτηρισμός περιοχών ως πυκνοδομημένων της περιοχής Κιάτου 
του Δήμου Κιάτου (Ν. Κορινθίας), 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 947/79 (ΦΕΚ 169/Α) και ειδικότερα την 
παρ. 2 του άρθρου 62 αυτού, όπως η παράγραφος αυτή συμπληρώθηκε 
με το άρθρο 10 του Ν. 1221/1981 (ΦΕΚ 292/Α). 

2. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

3. Το γεγονός ότι συντρέχουν οι προϋποθέσεις του από 24.8.1983 
Π. Δ/τος (ΦΕΚ 409/Δ), αποφασίζουμε: 

Χαρακτηρίζονται ως πυκνοδομημένες περιοχές του Δήμου Κιάτου 
(Ν. Κορινθίας) που βρίσκονται εντός των ορίων του Γενικού Πολεοδο- 
μικού Σχεδίου Κιάτου που εγκρίθηκε με την υπ’ αριθ. 80973/ 
3363/86 απόφαση του Υπουργού Περιβάλλοντος, Χωροταξίας και 
Δημοσίων Έργων (ΦΕΚ 1214/Δ/30.12.1985). 

Αθήνα, 16 Ιουλίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

-♦- 

Αριθ, Οικ. 1439 (12) 

Τροποποίηση του ρυμοτομικού σχεδίου Καρπενησιού (Ν. Ευρυτανίας) 
και των όρων και περιορισμών δόμησης στο τμήμα του Τ. 18 οικοδο¬ 
μικού τετραγώνου της περιοχής Προφήτης Ηλίας, που έχει καθορι- 
σθεί ως χώρος Εργατικής Εστίας (Κέντρο Εργαζομένου Κοριτσιού 
και Βρεφονηπιακού Σταθμού). 

Η ΝΟΜΑΡΧΗΣ ΕΥΡΥΤΑΝΙΑΣ 
Έχοντας υπόψη: 

1. Τις διατάξεις του Ν. Δ/τος της 17 Ιουλίου 1923, όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 3, 
9, 29 και 70. 

2. Τις διατάξεις του Ν. 1577/1985 (ΦΕΚ 210/Α') και ειδικότερα 
τα άρθρα 8 και 9. 

3. Τις διατάξεις του Ν. 947/1979 (ΦΕΚ 169/Α') και ειδικότερα το 
άρθρο του 62 παρ. 1. 

4. Τις διατάξεις του Ν. 1337/1983 (ΦΕΚ 33/Α') και ειδικότερα 
του άρθρου 37, όπως αυτό αντικαταστάθηκε από την παρ. 16 του άρ¬ 
θρου 8 του Ν. 1512/1985 (ΦΕΚ ·4/Α'). 

5. Τις διατάξεις του υπ’ αριθ. 183 Π. Δ/τος (ΦΕΚ 70 Α'/ 
5.6.1986). 

6. Την αριθμ. πρωτ. 3639/22.3.77 απόφαση Νομάρχη Ευρυτανίας 
(ΦΕΚ 151 Δ'/14.5.77) περί εγκρίσεως πολεοδομικού σχεδίου Οικι¬ 
σμού Προφήτης Ηλίας της Πόλεως Καρπενησιού. 

7. Τις διατάξεις του από 13.6.86 Π. Δ/τος (ΦΕΚ 618 Δ'/ 
25.6.86). 

8. Την αριθ. πρωτ. 2180/15.10.86 απόφαση Νομάρχη Ευρυτανίας 
(ΦΕΚ 1237 Δ'/31.12.86). 

9. Το από 21.11.82 Π. Δ/γμα (ΦΕΚ 588 Δ'/23.12.82), όπως 
τροποποιήθηκε και συμπληρώθηκε με το από 29.1.86 Π. Δ/γμα (ΦΕΚ 
14 Δ’/11.2.86). 

10. Τις υπ’ αριθ. 102/84, 131/84 και 31/85 γνωμοδοτήσεις του 
Δημοτικού Συμβουλίου Καρπενησιού. 

11. Την από 16.7.87 γνωμοδότηση του Συμβουλίου Χωροταξίας 
Οικισμού και Περιβάλλοντος του Ν. Ευρυτανίας, όπως διατυπώνεται 
στο υπ’ αριθ. 3/87 πρακτικό του, αποφασίζουμε: 

1. Εγκρίνεται η τροποποίηση του ρυμοτομικού σχεδίου Καρπενησιού 
(Ν. Ευρυτανίας) στο τμήμα του Τ.18 οικοδομικού τετραγώνου της πε¬ 
ριοχής Προφήτης Ηλίας, που έχει καθορισθεί ως χώρος ανέγερσης Ερ¬ 
γατικής Εστίας (Κέντρο Εργαζόμενου Κοριτσιού και Βρεφονηπιακού 
Σταθμού), με τον καθορισμό οικοδομικών γραμμών όπως παρα¬ 
κάτω: 

Ο χώρος αυτός φαίνεται στο σχετικό διάγραμμα σε κλίματα 1:1.000 


που έχει θεωρηθεί από τον Προϊστάμενο της Δ/νσης Πολεοδομικών 
Εφαρμογών με την υπ’ αριθ. 35811/1986 πράξη του που συνοπτικό 
του αντίτυπο δημοσιεύθηκε με το από 13.6.86 Π. Δ/γμα (ΦΕΚ 618 
Δ'/25.7.86). 

Καθορίζουμε ως οικοδομικές γραμμές τα όρια του χώρου με τον πε- 
ζόδρομο και με τον δρόμο τον παράλληλο με τον πεζόδρομο αντίστοιχα. 

Καθορίζουμε προκήπιο πλάτους τεσσάρων (4.00) μέτρων προς την 
πλευρά των δύο άλλων δρόμων που περιβάλλουν τον χώρο. 

2. Εγκρίνεται η τροποποίηση των όρων και περιορισμών δόμησης 
του παραπάνω χώρου ανέγερσης Εργατικής Εστίας με τον καθορισμό 
μεγίστου επιτρεπομένου ύψους των κτιρίων εννέα και ογδόντα (9.80) 
μέτρα. 

3. Η ισχύς της απόφασης αυτής αρχίζει από την δημοσίευσή της στην 
Εφημερίδα της Κυβερνήσεως. 

Καρπενήσι, 17 Ιουλίου 1987 
Η Νομάρχης 

ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

-♦- 

Αριθ. Π.Π.Ε. 1115 (13) 

Απόφαση καθορισμού όρων δόμησης στο οικόπεδο του Γυμνάσιου και 
Λύκειου Ιτέας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη τις διατάξεις: 

1. Του Ν. 3200/1955 «περί διοικητικής αποκέντρωσης κ.λπ.». 

2. Του Π.Δ. της 8/17.10.1978 ΦΕΚ 538 Δ' «περί όρων δόμησης 
εντός σχεδίου». 

3. Το υπ’ αριθ. ΤΥ 1850/1.6.87 έγγραφο της Δ.Τ.Υ.Ν. Φωκίδας. 

4. Το από 1.6.1987 τοπογραφικό διάγραμμα του οικοπέδου όπως 
έχει θεωρηθεί από την Δ.Τ.Υ.Ν. Φωκίδας. 

5. Το υπ’αριθ. 6/18.6.87 (θέμα Ιο) πρακτικό του ΣΥ.ΠΕ.ΧΩ.Δ.Ε. 

6. Την υπ’ αριθ. 4/31/1987 απόφαση του Κοινοτικού Συμβουλίου 
Ιτέας, αποφασίζουμε: 

Τον καθορισμό των παρακάτω όρων δόμησης στο οικόπεδο του Γυ¬ 
μνάσιου και Αύκειου Ιτέας. 

Ποσοστό κάλυψης: 20%. 

Απόσταση από όρια: πέντε (5) μέτρα. 

Συντελεστής δόμησης: 0,40%. 

Μέγιστο ύψος: επτά και μισό (7,5) μέτρα. 

Αριθμός ορόφων: δύο (2). 

Η απόφαση αυτή να δημοοιευθεί στην Εφημερίδα της Κυβερνή¬ 
σεως. 

Άμφισσα, 19 Ιουνίου 1987 
Ο Νομάρχης 
ΛΑΜΠΡΟΣ ΤΣΙΚΑΣ 

-♦ - 

ΑΝΑΚΟΙΝΩΣΕΙΣ 

(14) 

Ειδοποίηση της γενομένης παρακαταθέσεως αποζημιώσεως λόγω ρυ¬ 
μοτομίας στην περιοχή του Δήμου Κηφισίας Αττικής. 

Ο Βασίλειος Τζούμας του Αναστασίου και της Ευαγγελίας κατέθεσεν 
εις το εν Αθήναις Ταμείον Παρακαταθηκών και Δανείων δραχμάς 
594.500 ως αποζημίωσιν καθορισθείσαν δια της υπ’ αριθμόν 912/ 
1983 αποφάσεως του Μονομελούς Πρωτοδικείου Αθηνών δια αναγκα- 
στικώς απαλλοτριωθείσαν λόγω ρυμοτομίας εδαφικήν έκτασιν υπό στοι¬ 
χεία (10-11-12-13-14-15-10) της υπ’ αριθ. 164/77 πράξεως 
αναλογισμού Πολεοδομίας Ανατολικής Αττικής μέτρων τετραγωνικών 
ενενήντα έξι και 25 εκατοστά (96,25 μ 2 ) υπέρ του δια δικαστικής απο¬ 
φάσεως αναγνωρισθησομένου δικαιούχου. Περί της καταθέσεως ταύτης 
εξεδόθη το υπ’ αριθ. 867953/15.7.87 γραμμάτων του Ταμείου 
τούτου, το οποίον κατετέθη εις την Συμβολαιογράφον Νίκαιας Λα- 
μπρινήν Καλλία - Φωτεινοπούλου, περί δε της καταθέσεως ταύτης συνε- 
τάγη η υπ’ αριθμό 2474/22.7.1987 πράξις αυτής. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



